CELEX: 32000R1187
Language: ro
Date: 2000-06-05 00:00:00
Title: Regulamentul (CE) nr. 1187/2000 al Comisiei din 5 iunie 2000 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare

03/Volumul 32
            
            
               RO
            
            
               Jurnalul Ofícial al Uniunii Europene
            
            
               179
            
         32000R1187
   
               L 133/19
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1187/2000 AL COMISIEI
   
   din 5 iunie 2000
   de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și denumirilor de origine ale produselor agricole și alimentare (1), modificat ultima dată de Regulamentul (CE) nr. 1068/97 al Comisiei (2), în special articolul 6 alineatele 3 și 4,
   Întrucât:
   
               (1)
            
            
               În conformitate cu articolul 5 din Regulamentul (CEE) nr. 2081/92, Spania, Franța, și Portugalia au transmis Comisiei cereri de înregistrare ca denumiri de origine sau indicații geografice a anumitor denumiri.
            
         
               (2)
            
            
               S-a constatat, în temeiul articolului 6 alineatul 1 din regulamentul menționat, că acestea sunt în conformitate cu dispozițiile regulamentului respectiv, în special că includ toate elementele prevăzute în articolul 4.
            
         
               (3)
            
            
               Declarații de opoziție, în conformitate cu articolul 7 din Regulamentul (CEE) nr. 2081/92, au fost transmise Comisiei ca urmare a publicării în Jurnalul Oficial al Comunităților Europene
                   (3) a denumirilor care figurează în anexa la prezentul regulament, dar au fost considerate ca neîntemeiate și din acest motiv inadmisibile; într-adevăr, opozițiile în cauză nu corespundeau criteriilor exhaustive precis stabilite în articolul 7 alineatul 4.
            
         
               (4)
            
            
               În consecință, aceste denumiri pot fi înscrise în „Registrul denumirilor de origine protejate și al indicațiilor geografice protejate” și, prin urmare, protejate pe plan comunitar ca denumiri de origine protejate sau ca indicații geografice protejate.
            
         
               (5)
            
            
               Anexa la prezentul regulament completează anexa la Regulamentul (CE) nr. 2400/96 al Comisiei (4), modificat ultima dată de Regulamentul (CE) nr. 547/2000 (5),
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 2400/96 se completează cu denumirile care figurează în anexa la prezentul regulament și aceste denumiri se înscriu în „Registrul denumirilor de origine protejate și al indicațiilor geografice protejate” ca denumiri de origine protejate (DOP) sau indicații geografice protejate (IGP), în conformitate cu articolul 6 alineatul 3 din Regulamentul (CEE) nr. 2081/92.
   Articolul 2
   Prezentul regulament intră în vigoare în ziua publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iunie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 208, 24.7.1992, p. 1.
   
      (2)  JO L 156, 13.6.1997, p. 10.
   
      (3)  JO C 228, 11.8.1999, p. 13; JO C 229, 12.8.1999, p. 3; JO C 239, 24.8.1999, p. 2; JO C 238, 21.8.1999, p. 21 și JO C 262, 16.9.1999, p. 4.
   
      (4)  JO L 327, 18.12.1996, p. 11.
   
      (5)  JO L 67, 15.3.2000, p. 8.
   ANEXĂ
   PRODUSE DIN ANEXA I LA TRATAT DESTINATE CONSUMULUI UMAN
   Brânzeturi
   PORTUGALIA
   Queijo mestiço de Tolosa (IGP)
   Fructe, legume și cereale
   FRANȚA
   Haricot tarbais (IGP)
   Pomme de terre de l'île de Ré (DOP)
   Riz de Camargue (IGP)
   PORTUGALIA
   Anona de Madeira (DOP)
   Materii grase
   SPANIA
   Ulei de măsline
   Montes de Toledo (DOP)
   FRANȚA
   Huile d'olive de la vallée des Baux-de-Provence (DOP)
   Alte produse de origine animală (ouă, miere, produse lactate, cu excepția untului)
   FRANȚA
   Miel de Corse - Mele de Corsica (DOP).